પૂજાને કહ્યું, હવે હું તને ક્યાંય નહીં જવા દઉં. પૂજાએ સ્મિત આપ્યું અને એના સ્મિતને જોઈને હું મારી જાતને રોકી ન શક્યો અને પૂજાને ભેટી પડ્યો ! પૂજાએ મને જકડી રાખ્યો હતો, હું કંઈ જ ન બોલ્યો. અમે એકબીજાનો હાથ પકડીને બેઠા અને થોડીવાર બાદ પૂજા બોલી, ગોકુલ, પાંચ વાગી ગયા છે ! અમારો પ્રેમ સમયની સીમા પણ પાર કરી ગયો હોય એવું લાગતું હતું ! મેં અવનીને મેસેજ કર્યો અને અવનીએ આવીને દરવાજો ખોલ્યો, હું નીચે ગયો અને ફટાફટ તૈયાર થઈ ગયો ! પૂજા મારા રૂમમાં આવી અને કહ્યું, ગોકુલ તારી માટે કપડાં લાવી છું, જો તું પહેરીને બહેનની સગાઈમાં આવીશ તો મને ગમશે. હું તૈયાર થઈને નીચે ગયો અને મમ્મીએ કહ્યું, બેટા આ નવા કપડાં ક્યાંથી લાવ્યો ? હું કંઈ બોલું એ પહેલા પૂજા આવીને બોલી, મેં લઈ આપ્યા છે આંટી ! મમ્મી પૂજાને એક મિનિટ સુધી તો જોઈ રહી અને કહ્યું,